


	המאפיין
	הערות לניקוד

	4.5 	ניתוח מחזור חיים – מדידה והפחתה של השפעות סביבתיות 
תאריך עדכון: 29.08.2024
בתוקף עד: 31.07.2026

	6 נק' – ניקוד מרבי. 
ניקוד זה יחליף את הניקוד במאפיין 4.5 הקיים. 
אם מצטבר ניקוד נוסף מעבר לניקוד המרבי המתאפשר במאפיין הקיים, יילקח הניקוד הנוסף ממאפיין 9.1 בפרק החדשנות.

	מטרה

	לעודד שימוש בחומרים ובמוצרים שנמדדו בעבורם הפחמן הגלום והשפעות סביבתיות נוספות והוכיחו הפחתה על בסיס ניתוח מחזור חיים (LCA). 



	 
	קריטריונים להערכה
	ניקוד

	1. 
	מדידה
יוכח כי נעשה שימוש בחומרים ובמוצרים שבוצע בעבורם ניתוח מחזור חיים (LCA) העומד בכל הדרישות האלה לכל הפחות: 
· ביצוע מחקר למדידת הפחמן הגלום לכל הפחות על ידי ניתוח מחזור חיים (LCA) לפי ת"י 14040 ו-14044 המבוססים על PCR לפי EN 15804 או ת"י 21930. 
· המחקר יהיה בהיקף שלבי מחזור חיים A1 – A3(cradle to gate) לכל הפחות. 
· המחקר נבדק ואושר על ידי גוף שלישי מתאים או שהוצהרה הצהרה סביבתית מטיפוס III לפי ISO 14025 (EPD) ופורסמה בידי גוף EPD המתאים לפי התקן ISO 14025.
במאפיין זה יתקבל הניקוד לחומרים ולמוצרים שנמדדו בעבורם סך הפחמן הגלום והשפעות סביבתיות נוספות (בלא תלות בתוצאות המדידה). הניקוד יתקבל לפי השיטה המרשמית (1.1) או החישובית (1.2) כמפורט מטה: 
	 

	1.1
	שיטה מרשמית
הניקוד יתקבל לחומרים ולמוצרים העומדים בדרישות המינימליות המפורטות למעלה, לפי המדרג הזה:
	

	
	· 1 עד 4 חומרים (הניקוד יתקבל מהחומר/מוצר הראשון)
	0.5

	
	· 5 עד 9 חומרים
	1.5

	
	· 10 חומרים ומעלה
	2.5

	1.2
	שיטה חישובית 
הניקוד יתקבל לחומרים ולמוצרים העומדים בדרישות המינימליות המפורטות למעלה, בשקלול הפרמטרים הנוספים האלה לפי השיטה החישובית המפורטת בהערות מאפיין זה:
· מספר היצרנים
· אופן אימות המחקר ופרסום המחקר
· היקף המחקר 
הניקוד יתקבל לפי המדרג הזה: 
	

	
	· 1 עד 4 חומרים (הניקוד יתקבל מהחומר/מוצר הראשון)
	1

	
	· 5 עד 9 חומרים
	1.5

	
	· 10 חומרים ומעלה
	2.5

	2
	הפחתת פחמן גלום 
מוצרים או חומרים העומדים בדרישות המינימליות המפורטות בסעיף 1 "מדידה" במאפיין זה ושהוכיחו הפחתה בפחמן הגלום – יתקבל בעבורם ניקוד נוסף לפי השיטה המרשמית (2.1) או החישובית (2.2) המפורטות מטה: 
	

	2.1
	שיטה מרשמית
יוכח כי נעשה שימוש בחומרים ובמוצרים שהוכיחו הפחתה של 10% לכל הפחות של ערך GWP total בהשוואה לערך עצמי קודם או בהשוואה לנתון ייחוס של המשרד להגנת הסביבה. 
הניקוד יתקבל לפי כמות החומרים המציגים תוצאות מופחתות של פחמן גלום על פי המדרג הזה: 
	

	
	· 1 עד 4 חומרים (הניקוד יתקבל מהחומר/מוצר הראשון)
	0.5

	
	· 5 עד 9 חומרים
	1

	
	· 10 חומרים ומעלה
	1.5

	2.2
	הפחתת פחמן גלום – שיטה חישובית
הניקוד יתקבל לפי השיטה החישובית המפורטת בהערות מאפיין זה. הניקוד יתקבל לחומרים ולמוצרים שהוכיחו הפחתה של 10% לכל הפחות של ערך GWP total בהשוואה לערך עצמי קודם או בהשוואה לנתון ייחוס של המשרד להגנת הסביבה, בשקלול הפרמטרים הנוספים האלה:
· ייחוס ההפחתה 
· היקף ההפחתה
· חומר עיקרי
הניקוד יתקבל לפי כמות החומרים המציגים תוצאות מופחתות של פחמן גלום על פי המדרג הזה: 
	

	
	· 1 עד 4 חומרים (הניקוד יתקבל מהחומר הראשון)
	1

	
	· 5 עד 9 חומרים
	1.5

	
	· 10 חומרים ומעלה
	2

	3
	הפחתת השפעות סביבתיות נוספות – שיטה חישובית 
יוצג כי נעשה שימוש בחומרי בנייה ובמוצרי בנייה שכל אחד מהם מציג הפחתה של 5% לכל הפחות ב-2 פרמטרים בהשפעות הסביבתיות הרשומות מטה. את ההפחתה יש להציג בהשוואה לערך עצמי קודם או בהשוואה לנתון ייחוס של המשרד להגנת הסביבה. 
עמידה בסעיף זה רלוונטית אך ורק למוצרים שהוכיחו הפחתה בפחמן גלום על פי דרישות סעיף 2 למאפיין זה. 
השפעות סביבתיות נוספות רלוונטיות להפחתה במאפיין זה:
·  Depletion of the stratospheric ozone layer– דלדול שכבת האוזון הסטרטוספרית
· Acidification of land and water sources – החמצה של מקורות קרקע ומים
· אֶטְרוֹפִיקַצְיָה, הצטברות של חומר אורגני במקווה מים
· Formation of tropospheric ozone – היווצרות אוזון טרופוספרי
· Depletion of nonrenewable energy resources – דלדול משאבי אנרגייה לא מתחדשים

הניקוד יתקבל בעבור הפחתה של ההשפעות הנוספות לפי השיטה החישובית המפורטת בהערות מאפיין זה, לפי המדרג הזה: 
	

	
	· 1 עד 4 חומרים (הניקוד יתקבל מהחומר הראשון)
	1

	
	· 5 עד 9 חומרים
	1.5

	
	· 10 חומרים ומעלה
	2


 
	שיפוץ

	אין דרישות נוספות.


 
	גרעין ומעטפת

	אין דרישות נוספות.

	ראיות נדרשות

	שלב מקדמי – בקשה להיתר

	הצהרת יזם או מנהל פרויקט על מספר החומרים המתוכננים שנעשה בעבורם ניתוח מחזור חיים לפי הדרישות 

	שלב א – תכנון הבניין
	שלב ב – התאמה בין הביצוע לתכנון

	מדידה
שיטה מרשמית
· רשימה או/וגם כתב כמויות או/וגם סעיף רלוונטי במפרט הטכני של השטח הנבדק המפרטים את ההנחיה לעמידה בדרישת הסעיף 
שיטה חישובית
· חישוב משוקלל לניקוד לפי הוראות מאפיין זה
· רשימה או/וגם כתב כמויות או/וגם מפרט טכני של השטח הנבדק המפרטים הנחיה למספר החומרים המתוכננים שנעשה בעבורם ניתוח מחזור חיים לפי קריטריונים בשיטה החישובית
הפחתת פחמן גלום 
שיטה מרשמית
· רשימה או/וגם כתב כמויות או/וגם סעיף רלוונטי במפרט הטכני של השטח הנבדק המפרטים את ההנחיה לעמידה בדרישת הסעיף 

שיטה חישובית
· חישוב משוקלל לניקוד לפי הוראות מאפיין זה
· רשימה או/וגם כתב כמויות או/וגם מפרט טכני של השטח הנבדק המפרטים הנחיה למספר החומרים המתוכננים שנעשה בעבורם ניתוח מחזור חיים לפי הקריטריונים בשיטה החישובית. 
הפחתת השפעות סביבתיות נוספות 
שיטה חישובית
· חישוב משוקלל לניקוד לפי הוראות מאפיין זה
· רשימה או/וגם כתב כמויות או/וגם מפרט טכני של השטח הנבדק המפרטים הנחיה למספר החומרים המתוכננים שנעשה בעבורם ניתוח מחזור חיים לפי הקריטריונים בשיטה החישובית. 
	מדידה
שיטה מרשמית
· רשימת החומרים הסופית שנעשה בעבורם ניתוח מחזור חיים ושיושמו בפרויקט 
· תעודות מאושרות על ידי גוף שלישי ובתוקף המוכיחות עמידה בתקנים הרלוונטיים ודרישות הסעיף או/וגם הוכחה כי המוצר מופיע ב-"מאגר נתוני טביעת רגל פחמנית והשפעות סביבתיות של מוצרים ותשומות בענף הבנייה בישראל – מספרי אמת של התעשייה" של המשרד להגנת הסביבה לפי דרישות הסעיף והניקוד המבוקש
· קבלות רכישה או/וגם עדות מצולמת ליישום המוצר בפרויקט ומקור המוצר.

שיטה חישובית
· חישוב משוקלל לניקוד לפי הוראות מאפיין זה
· תעודות מאושרות על ידי גוף שלישי ובתוקף המוכיחות עמידה בפרמטרים לפי קריטריונים בשיטה החישובית או/וגם הוכחה כי המוצר מופיע ב-"מאגר נתוני טביעת רגל פחמנית והשפעות סביבתיות של מוצרים ותשומות בענף הבנייה בישראל – מספרי אמת של התעשייה" של המשרד להגנת הסביבה לפי דרישות הסעיף והניקוד המבוקש
· קבלות רכישה או/וגם עדות מצולמת ליישום המוצר בפרויקט ומקור המוצר. 
הפחתת פחמן גלום שיטה מרשמית
· עמידה בראיות נדרשות לניתוח מחזור חיים לפי שיטה מרשמית לעיל בתוספת הוכחת היקף ההפחתה של פחמן גלום לפי ערך עצמי או בהשוואה לנתון ייחוס של המשרד להגנת הסביבה

שיטה חישובית
· עמידה בראיות נדרשות לשלב ב למדידה בשיטה החישובית בתוספת הוכחות היקף ההפחתה של פחמן גלום לפי ערך עצמי או בהשוואה לנתון ייחוס של המשרד להגנת הסביבה

הפחתת השפעות סביבתיות נוספות – שיטה חישובית 
· עמידה בראיות נדרשות לשלב ב למדידה בשיטה החישובית בתוספת הוכחות היקף הפחתתן של השפעות סביבתיות נוספות לפי ערך עצמי או בהשוואה לנתון ייחוס של המשרד להגנת הסביבה


 
	הערות

	מקור המוצר – מחקרי LCA ו-EPD נועדו למפעלים שבהם יוצרו החומרים ו/או המוצרים. יתקבל ניקוד בעבור הצגת מחקרי LCA ו-EPD שנעשו על המפעל שממנו סופקו המוצרים לאתר הפרויקט/שטח הנבדק. לא יתקבל ניקוד בעבור דוחות LCA ו-EPD לחומרים זהים של אותו היצרן שיוצרו במפעל אחר שלא סיפקו את המוצר לאתר הפרויקט/השטח הנבדק.

	הגדרות
ניתוח מחזור חיים LCA – Life Cycle Assessment)) – הערכה כמותנית של ההשפעות הסביבתיות של מוצר/חומר או שירות לאורך שלבי מחזור חייו (משלב כריית חומרי הגלם ועד סוף חייו) 
GWP – Global Warming Potential – פוטנציאל התחממות גלובלית. בחינת התרומה של מוצר או תהליך להתחממות הגלובלית. נמדד על ידי ניתוח מחזור חיים (LCA) ומוצג במונחים של CO2eq (שווה ערך פחמן דו חמצני)
מדרך פחמני ("טביעת רגל פחמנית") – כמות פליטות גזי חממה (GHG) הנפלטים לאטמוספֵרה ממוצר, מארגון, מאדם, ממדינה או מאירוע. נמדד ביחידות CO2eq (שווה ערך פחמן דו חמצני)
פחמן גלום – מתייחס לפליטות של פחמן דו-חמצני שווה ערך (CO2eq) הנוצרות לאורך מעגל החיים של המוצר – משלב ייצור המוצר הכולל פליטות מחציבת חומרי הגלם, שינוע, ייצור המוצר ותהליך הבנייה עצמו, דרך שלב השימוש במוצר הכולל פליטות הנוצרות מתחזוקה ומשיפוץ ועד לפליטות מסוף חיי המוצר הכוללות פירוק, שינוע והיפטרות מהחומר.
הפחתת פחמן גלום – מוצר העומד בכל התנאים להלן:
1. סה"כ GWP (פוטנציאל התחממות גלובלית) למודולים A1-A3 נמוך ב-10% לכל הפחות. סה"כ GWP למודולים A1-A3 לאותו מוצר הנקוב בטבלת "נתוני ייחוס לטביעת רגל פחמנית והשפעות סביבתיות נוספות של חומרי הבנייה הנפוצים בישראל" או הנקוב במחקר LCA מאומת קודם. 
על ההשוואה להיות בין מחקרים המבוססים על אותו PCR ואותו מערך נתונים. 
יש לבטא את ההשוואה באחוזים.
כל עוד אין נתון ייחוס בטבלת נתוני הייחוס של המשרד להגנת הסביבה, הוכחת הפחתה תיעשה אל מול ערך עצמי קודם בלבד.
2. מחקר ה-LCA המציג תוצאות מופחתות יהיה בתוקף של עד חמש שנים ממועד קבלת ההיתר.
3. לא נעשתה החמרה בשאר ההשפעות הסביבתיות "Do No Harm" ביחס לערך עצמי קודם או ביחס לערכי נתון ייחוס בטבלת נתוני הייחוס של המשרד להגנת הסביבה.
4. במקרה של הצגת הפחתה אל מול נתון הייחוס של המשרד להגנת הסביבה – על המוצר המציג הפחתה להיות רשום ב-"מאגר נתוני טביעת רגל פחמנית והשפעות סביבתיות של מוצרים ותשומות בענף הבנייה בישראל – מספרי אמת של התעשייה".
הפחתת השפעות סביבתיות נוספות – מוצר העומד בכל התנאים להלן:
1. מציג הפחתה של 5% לכל הפחות בשני פרמטרים סביבתיים נוספים לפחמן גלום בהשוואה להשפעות הסביבתיות של אותו מוצר הנקוב בטבלת "נתוני ייחוס לטביעת רגל פחמנית והשפעות סביבתיות נוספות של חומרי הבנייה הנפוצים בישראל" או הנקוב במחקר LCA/EPD מאומת קודם.
על ההשוואה להיות בין מחקרים המבוססים על אותו PCR ואותו מערך נתונים. 
יש לבטא את ההשוואה באחוזים. 
כל עוד אין נתון ייחוס בטבלת נתוני הייחוס של המשרד להגנת הסביבה, הוכחת הפחתה תיעשה אל מול ערך עצמי קודם בלבד.
2. הצגת ההפחתה תיעשה על ידי השוואת סה"כ השפעה סביבתית למודולים A1-A3. 
3. מחקר ה-LCA המציג תוצאות מופחתות יהיה בתוקף של עד חמש שנים ממועד קבלת ההיתר.
4. לא נעשתה החמרה בשאר ההשפעות הסביבתיות "Do No Harm" ביחס לערך עצמי קודם או ביחס לערכי נתון ייחוס בטבלת נתוני הייחוס של המשרד להגנת הסביבה.
תוקף המחקר 
חמש שנים מיום פרסומו אלא אם נעשה שינוי בשיטת הייצור/הרכב חומרי הגלם.
PCR – Product Category Rules – קווים מנחים הקובעים אילו נתונים יש לאסוף וכיצד הם יוערכו בעת ניתוח מחזור החיים (LCA) של מוצר
טבלת נתוני ייחוס לטביעת רגל פחמנית והשפעות סביבתיות נוספות של חומרי הבנייה הנפוצים בישראל – מאגר שמְרכז המשרד להגנת הסביבה והוא "חלק א במסד נתוני ייחוס של פחמן גלום לחומרי בנייה ומבנים בישראל" המְרכז את נתוני הייחוס של טביעת רגל פחמנית והשפעות סביבתיות נוספות לחומרי בנייה.
מאגר נתוני טביעת רגל פחמנית והשפעות סביבתיות של מוצרים ותשומות בענף הבנייה בישראל – מספרי אמת של התעשייה – מאגר שמְרכז המשרד להגנת הסביבה והוא "חלק ב במסד נתוני ייחוס של פחמן גלום לחומרי בנייה ומבנים בישראל" המְרכז את תוצאות ההשפעות הסביבתיות למוצרים שדווחו בידי יצרנים ויבואנים מקומיים. 
ערך עצמי קודם – תוצאות ניתוח מחזור חיים (LCA) האחרון בתוקף (עד חמש שנים מביצוע המחקר) שפורסם על ידי החברה ובעל אימות גוף שלישי. 
Module/מודולים – שפה משותפת לתיאור היקף המחקר (scope) של ניתוח מחזור חיים המבוטא באותיות ובמספרים (ראו בתחתית הטבלה להלן). היקפי מחקר נפוצים כוללים:
· שלבי A1 עד A3 הנקרא "cradle to gate" 
· שלבי A1 עד A5 "cradle to completion" 
· ניתוח מלא שלבים A עד C "cradle to cradle" 

LCA (Life Cycle Assessment) studies of a product or service have the following stages:
	
	Product stage
	Construction process stage
	Use stage
	End of life stage
	
	Resource recovery stage

	
	Raw material supply
	Transport
	Manufacturing
	Transport
	Construction installation 
	Use 
	Maintenance
	Repair
	Replacement 
	Refurbishment
	Operational energy use
	Operational water use
	De-construction demolition 
	Transport
	Waste processing
	Disposal
	
	Reuse-Recovery-Recycling potential

	Module
	A1
	A2
	A3
	A4
	A5
	B1
	B2
	B3
	B4
	B5
	B6
	B7
	C1
	C2
	C3
	C4
	
	D


 Table 1 – LCA modules
גוף שלישי מתאים
 ISO 14040/44– גוף שלישי העומד בדרישות ה-ISO או/וגם גוף העומד בדרישות גוף פרסום EPD
ISO 14067 – גוף שלישי העומד בדרישות ה-ISO או/וגם גוף העומד בדרישות גוף פרסום EPD
ISO 14025 – גוף שלישי העומד בדרישות ה-ISO או/וגם גוף העומד בדרישות גוף פרסום EPD וכן פורסם על ידי גוף פרסום העומד בדרישות ה-ISO 





	תקנים רלוונטיים:
ISO 14067/ ת"י 14067
גזי חממה — מדרך פחמני ("טביעת רגל פחמנית") של מוצרים — דרישות וקווים מנחים
Greenhouse gases — Carbon footprint of products — Requirements and guidelines for qualification
ISO 14040 / ת"י 14040
ניהול סביבתי — הערכת מחזור חיים — עקרונות ומסגרת
Environmental management — Life cycle assessment — Principles and framework
ISO 14044 / ת"י 14044
ניהול סביבתי — הערכת מחזור חיים — דרישות וקווים מנחים
Environmental management — Life cycle assessment — Requirements and guidelines
ISO 14025 / ת"י 14025 
תיווי והצהרות סביבתיים — הצהרות סביבתיות מטיפוס III — עקרונות ותהליכים (EPD)
Environmental labels and declarations — Type III environmental declarations — Principles and procedures 
EN 15804
קיימות בעבודות בנייה — הצהרות סביבתיות למוצרים (EPD) — כללי ליבה לקווים מנחים של הערכת מחזור חיים במוצרי/חומרי בנייה 
Sustainability of construction works. Environmental product declarations. Core rules for the product category of construction products
ISO 21930 / ת"י 21930
קיימות בעבודות בנייה והנדסה אזרחית — כללי ליבה להצהרות סביבתיות למוצרים ולשירותים בתחום הבנייה 
Sustainability in buildings and civil engineering works — Core rules for environmental product declarations of construction products and services

	השיטה החישובית 

הסבר לסעיף 1
הניקוד יתקבל לחומרים ולמוצרים העומדים בדרישות המינימליות המפורטות בסעיף 1 של מאפיין זה, בשקלול הפרמטרים הנוספים המפורטים מטה. כל מוצר בנייה מוערך על בסיס שקלול הפרמטרים הנוספים, וכתוצאה מקבל ערך יחסי שונה. המחשבון משקלל את הפרמטרים האלה לכל חומר: 
· כמות היצרנים
· שילוב חומרים/מוצרים מיצרן אחד בלבד לא יקבל תוספת.
· שילוב חומרים מיותר מיצרן אחד יקבל תוספת חומר אחד.
לדוגמה: מבנה ששילב ארבעה חומרים/מוצרים משני יצרנים שונים, ייחשב שיישם חמישה מוצרים. 

· היקף מחקר – (גבולות הבדיקה או Scope) – מוצר שבוצע בעבורו ניתוח מחזור חיים למודולים נוספים מעבר לשלבי A1-A3 יקבל תוספת של 0.1 חומרים לכל מודול נוסף שבוצע. לדוגמה: מוצר שביצע מחקר מודולים5A-1A ("cradle to completion"), שנוסף על המודולים A1-A3, כולל מודולים A4 "שינוע לאתר" ו-A5 "תהליך בניית הבניין", ייחשב 1.2 חומרים.

· שיטת אימות ופרסום – יינתן משקל גבוה יותר לפי המדרג הזה:
· אימות על ידי צד ג' מתאים – לא יקבל תוספת (כלומר, משקלו היחסי ייחשב שווה ערך לחומר אחד).
· אימות הכולל פרסום לפי הצהרה סביבתית מטיפוס III ופרסומו על ידי גוף EPD בין-לאומי מוכר – יקבל תוספת ערך של 0.5 חומרים (כלומר, משקלו היחסי ייחשב שווה ערך ל-1.5 חומרים). 

הסבר לסעיף 2
· סוג הפחתה – יינתן משקל גבוה יותר לחומרים/מוצרים לפי המדרג הזה:
· הצגת הפחתה בהשוואה לערך עצמי קודם – לא יקבל תוספת (כלומר, משקלו היחסי ייחשב שווה ערך לחומר אחד).
· השוואה לנתון ייחוס של המשרד להגנת הסביבה – משקלו היחסי ייחשב שווה ערך ל-1.5 חומרים.
· ערך הפחתה – יינתן משקל גבוה יותר לחומרים/מוצרים לפי המדרג הזה: 
· הפחתה של 10% – לא יקבל תוספת (כלומר, משקלו היחסי ייחשב שווה ערך לחומר אחד).
· הפחתה של יותר מ-10% ועד 20% – יקבל תוספת ערך של 0.25 חומרים (כלומר, משקלו היחסי ייחשב שווה ערך ל-1.25 חומרים). 
· הפחתה של יותר מ-20% – יקבל תוספת ערך של 0.5 חומרים (כלומר, משקלו היחסי ייחשב שווה ערך ל-1.5 חומרים). 
· חומר עיקרי – חומר/מוצר עיקרי יהיה לפי הגדרתו בפרק 4. יינתן משקל גבוה יותר לחומרים/מוצרים לפי המדרג הזה: 
· חומר/מוצר שאינו עיקרי – לא יקבל תוספת (כלומר, משקלו היחסי ייחשב שווה ערך לחומר אחד).
· חומר/מוצר עיקרי – יקבל תוספת ערך של 0.5 חומרים (כלומר, משקלו היחסי ייחשב שווה ערך ל-1.5 חומרים). 

הסבר לסעיף 3

טביעת רגל פחמנית והשפעות סביבתיות נוספות רלוונטיות להפחתה במאפיין זה

· Global warming potential (GWP) Total – פוטנציאל התחממות גלובלית כוללת. נמדד ב- CO2eq
· Depletion of the stratospheric ozone layer – דלדול שכבת האוזון הסטרטוספרית נמדד ב-ק"ג CFC-11e
· Acidification of land and water sources – החמצה של מקורות קרקע ומים נמדדת ב-moles + H או ק"ג SO2e
· Eutrophication אֵיטְרוֹפִיקַצְיָה – הצטברות של חומר אורגני במקווה מים נמדד בק"ג חנקן שווה ערך או ק"ג פוספט שווה ערך
· Formation of tropospheric ozone – היווצרות אוזון טרופוספרי נמדד בק"ג NOx, או ק"ג O3eq או בק"ג אתאן
· Depletion of nonrenewable energy resources – דלדול משאבי אנרגייה לא מתחדשים נמדד ב-MJ או בדלדול דלקים וסיליים כאשר נעשה שימוש ב-TRACI

הערות לשיטה החישובית :
· על אף שמוצר יעמוד בפרמטרים שונים מעלה, הוא יוערך לכל היותר כשווה ערך כמותי של שני מוצרים.
· אם סה"כ הערך הכמותי של החומרים אינו מספר עגול, אז כמות החומרים יעגל למספר השלם הקרוב ביותר.

